

# **ОБЩИНА ТРЯВНА**

**З А П О В Е Д**

**№ 219**

**гр.Трявна, 19.04.2019г.**

# На основание чл.44, ал.2 от ЗМСМА, чл.14, ал.2 и ал.3 от ЗОС, чл.88, ал.1 и ал.2 от Наредбата за реда на придобиване, управление и разпореждане с общинско имущество и Решение №47/28.03.2019г. на Общински съвет Трявна

# **НАРЕЖДАМ:**

**І.** **Откривам процедура** за провеждане на публичен търг с явно наддаване за отдаване под наем, за срок от 3 (три) години, следните имоти - частна общинска собственост:

**1.** Част от имот - частна общинска собственост, плувен комплекс с обща площ която се отдава **2 311 кв.м**, разположен в УПИ II, кв.33 по плана на гр.Плачковци, /АОС № 20/10.11.1998г./ включващ следните обекти:

- голям басейн с площ от 980 кв.м;

* + малък басейн с площ от 170 кв.м;
  + съблекалня- масивна сграда с площ от 62 кв.
  + тоалетни- масивни сгради с площ от 6.5 кв.м;
  + гише за билети- масивна сграда с площ от 18.5 кв.м;
  + прилежащ терен- 1074 кв.м.

**2.** Част от имот – частна общинска собственост, плувен комплекс с обща площ, която се отдава **2042.32кв.м.**, разположен в поземлен имот с идентификатор 73403.501.1790 по КККР на гр.Трявна /АОС № 78/02.02.1998г. и АОС 55/ 05.12.2007г./ включващ следните обекти:

- плувен басейн - голям с площ 495 кв.м ;

- детски басейн с площ от 150 кв.м ;

- едноетажна масивна сграда / съблекални / на плувен комплекс с площ от 103.90 кв.м;

- полуподземна сграда / филтърно / с площ от 16.18 кв.м;

- прилежащ терен от 1061.24кв.м.

- постройката навес – бар басейн с дървена конструкция, с площ от 216 кв.м, разположена в имота.

**ІІ.** **Търгът да се проведе при следните условия:**

**1**. **Имотите**  да се използват по предназначение – като обществени плувни басейни. Предоставените имоти не могат да се преотдават под наем, да се преотстъпват за ползване, както да се ползват съвместно по договор с трети лица.

**2.** Начална тръжна месечна наемна цена – **1642.00лв. без ДДС.**

**3.** Стъпка на наддаване – **100.00лв.**

**4.** Върху достигнатата цена на търга се начислява ДДС-20%

**5.** Наемната цена се актуализира ежегодно към датата на подписване на договора съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1кв.м полезна площ, при предоставяне на общинска собственост под наем / в лева.

**6**. Наемната цена се заплаща ежемесечно за периода **01.06 – 10.09**

**7.** Наемателят се задължава да осигури заплати, разходите за охрана на обектите през цялата година за целия период на договора.

**8.** Наемателят се задължава да поддържа за своя сметка прилежащия терен и зелените площи.

**9.** Наемателят се задължава да заплаща всички разходи, свързани с ползването на имота, застраховки, данъци, такси, консумативи, за заплати за персонала, включително разходи за текущ и основен ремонт, извършен със съгласие на общината и др.

**10.** След прекратяване на договора за наем всички направени подобрения остават в полза и собственост на Наемодателя, без да се заплащат.

**11.** Наемателят е длъжен да експлоатира обекта в съответствие с изискванията на Наредба за водноспасителната дейност и обезопасяването на водните площи и другите нормативни актове, свързани с експлоатацията на обществени плувни басейни.

**12.** Наемателят се задължава да предоставя басейните безплатно за провеждането на мероприятия, организирани от общинска администрация.

**13.** Наемателят се задължава да организира ежегодни курсове за обучение на деца, в състава на които да бъдат включвани безплатно деца по препоръка на Местната комисия за борба с противообществени прояви на малолетни и непълнолетни.

**14.** След сключване на договора за наем, същия подлежи на вписване в Служба по вписванията гр.Трявна на основание чл.112, буква „е“ от Закон за собствеността и чл.4, буква „е“ от Правилник за вписванията, като разходите по вписването са за сметка на Наемателя.

**15.** Тръжната документация, която е на стойност **50.00 лева** без ДДС, се закупува от деловодството в Община Трявна, всеки работен ден до **17.00 часа на 10.05.2019г.** срещу квитанция за внесена сума от касата на Общината.

**16.** Депозит за участие в търга – трикратния размер на началната месечна тръжна цена в размер на  **4926.00лева** се внася в стая № 307 на Общината или по банкова сметка: БАНКА ДСК АД - ОБЩИНА ТРЯВНА; IBAN: BG81STSA93003304591237, BIC: STSABGSF до 16.30 часа на **14.05.2019г**. включително.

**17.** Оглед на имота, всеки работен ден от 10.00 до 12.00 часа, след закупуване на тръжна документация.

**18.** Участниците в публичния търг представят на комисията за провеждане на търга, необходимите документи, посочени в тръжната документация в деня и часа на провеждане на публичния търг. Върху плика се отбелязва името на участника, адрес за кореспонденция, телефон, е-mail и наименованието на предмета на търга.

**19.** Публичният търг ще се проведе на **16.05.2019г. от 14.00 ч.**  в зала №403 в сградата на Община Трявна.

**20.** Търгът ще се проведе по реда на Наредбата за реда на придобиване, управление и разпореждане с общинско имущество.

**ІІІ. Утвърждавам тръжна документация, включваща**

* Заявление за участие (**по образец**);
* Заповед за откриване на процедура за провеждане на публичен търг с явно наддаване;
* Решение №47/28.03.2019г. на ОбС- Трявна;
* Извадка от Наредбата за реда на придобиване, управление и разпореждане с общинско имущество за условията за провеждане на публичен търг с явно наддаване;
* Списък на изискуемите документи за участие;
* Декларация за извършен оглед на имота **(по образец);**
* Декларация за запознаване с условията за провеждане на публичния търг с явно наддаване **(по образец);**
* Декларация за обработка на лични данни **(по образец).**
* Декларация, че кандидатът не е обявен в несъстоятелност, в производство за обявяване в несъстоятелност или се намира в ликвидация **(по образец).**

**ІV. Условия за участие**

1.Кандидат в процедурата за публичния търг с явно наддаване могат да бъдат физически

/ЕТ/ или юридически лица, регистрирани като търговци по Търговския закон или лица регистрирани по ЗЮЛНЦ.

2. Изискуеми документи поставени в надписан, запечатан, непрозрачен плик, обозначени по реда предвиден в НРПУРОИ.

2.1. Заявление за участие в търга **(по образец)**;

2.2. Декларация за извършен оглед на имота **(по образец);**

2.3. Документ за внесен депозит;

2.4. Документ за внесена сума за закупена тръжна документация;

2.5. Удостоверение от НАП, че **физическото /ЕТ/ или юридическото** лице, няма задължения към държавата, по смисъла на чл. 162, ал. 2 от Данъчно-осигурителния процесуален кодекс (ДОПК), установени с влязъл в сила акт на компетентен орган за публично вземане, освен ако е допуснато разсрочване или отсрочване на задълженията.

2.6. Нотариално заверено пълномощно за участие в търга **(при участие на пълномощник)**;

2.7. Декларация за запознаване с условията за провеждане на публичния търг с явно наддаване **(по образец);**

2.8. Посочен ЕИК съгл. чл.23, ал.4 от ЗТР;

2.9. Декларация, че кандидатът не е обявен в несъстоятелност, в производство за обявяване в несъстоятелност или се намира в ликвидация **(по образец);**

2.10. Декларация за обработка на лични данни **(по образец);**

Документа по т.2.5 трябва да са с дата на издаване, предшестваща датата на търга не повече от 1 месец или да са в срок на тяхната валидност, когато такава е изрично записана в тях. Заверката на верността на копието се извършва с подпис и печат на кандидата. При представяне на заверено копие, кандидатът представя за проверка пред комисията оригинала на съответния документ.

**V. Не се допускат до участие в публичния търг с явно наддаване кандидати, които не са представили** някои от изискуемите документи и / или при наличие на следните обстоятелства:

* кандидатът е обявен в несъстоятелност, в производство за обявяване в несъстоятелност или се намира в ликвидация;
* когато кандидатът имат парични задължения към държавата, по смисъла на чл.162, ал.2 от Данъчно-осигурителния процесуален кодекс (ДОПК), установени с влязъл в сила акт на компетентен орган за публично вземане, освен ако е допуснато разсрочване или отсрочване на задълженията;
* при наличие на обстоятелствата за отстраняване на участник посочени в Наредбата за реда на придобиване, управление и разпореждане с общинско имущество;
* изискуемите документи не са поставени в запечатан, непрозрачен плик и/или върху плика не е отбелязано името на участника, адрес за кореспонденция, телефон, е-mail и наименованието на предмета на търга;
* тръжната документация е закупена след обявения срок;
* депозита за участие е внесен след обявения срок;
* не отговарят на други условия поставени като изисквания в процедурата.

**VІ. При отказ на обявения за спечелил търга участник да сключи договор за наем с** **община Трявна**, внесеният от него депозит остава в полза на Община Трявна и се предлага на втория участник в търга да сключи договор за наем на предложената от него цена. В случай, че втория класиран участник откаже сключване на договор, неговият депозит остава в полза на Община Трявна и се обявява нов търг.

**VІI.** Договорът за наем влиза в сила от дадата следваща датата на предаване на владението на посочените в т.1 и т.2 обекти с Приемо- предавателен протокол.

При непровеждане на публичния търг ще се проведе повторен търг при същите условия на **30.05.2019год**. на същото място и час. Документи за участие ще се закупуват до 17.00 часа на **23.05.2019год**. Депозитът ще се внася до 16.30 часа на  **28.05.2019год.**

Препис от заповедта да се връчи на Дирекция СДУР и Дирекция ФСАО за сведение и изпълнение.

Настоящата заповед подлежи на публикуване в местен вестник и на интернет страницата на общината.Същата да се обяви на публично място в сградата на общинска администрация.

**НИКОЛИНА НИКОЛОВА,**

*За Кмет на община Трявна*

Съгл.Заповед №165/28.03.2019г.

Съгласувал:

Стела Пенчева

Юрисконсулт